Гас Халберг Арво

Гас Халберг Арво( Arvo Kustaa (Gustav) Halberg,лақап аты:Гэс Холл)(08.10.1910 жылы туған, Айрон қаласы, Миннесота штаты-13.10.2000) - американ және халықаралық жұмысшы қозғалысының қайраткері.
Өмірбаяны
14 жасынан ағаш кесуші, шахтер болды, темір жол транспортында, болат құю өнеркәсібінде жұмыс істеді. 1927 жылы АҚШ Компартиясына (АҚШ КП) кірді. 1927-37 жылдары Миннесота,Огайо, Пенсильвания штаттарында бірқатар ереуілдер ұйымдастырды, жұмыссыздық пен соғысқа қарсы қозғалыстарға қатысты, бірнеше рет тұтқынға алынды (алғаш рет 1928 жылы). Болат құю өнеркәсібінің жұмысшылары кәсіподағының негізін қалаушылардың және оның басшыларының бірі болды. 1944 жылдан АҚШ КП Ұлттық комитеті Ұлттық атқару бюросының мүшесі. 1949 жылдан АҚШ КП Ұлттық комитетінің хатшысы. Холл 1949 жылы Смит заңы бойынша 1951-1957 жылдары түрмеде отырды, оны қудалау 1966 жылы ғана тоқтатылды. 1959 жылы желтоқсаннан АҚШ КП-нің бас хатшысы. Холлдың мақалаларында, сөйлеген сөздерінде, баяндамаларында американ империализмінің қазіргі жағдайына, АҚШ КП-нің стратегиясы мен тактикасына, халықаралық коммунистік және жұмысшы қозғалысына, бейбітшілік, демократия және социализм үшін күрес мәселелеріне маркстік талдаулар жасалады. Ол өз қызметінде марксизм- ленинизмнің тазалығы, ревизионизм мен оппортунизмге қарсы күрес мәселелеріне зор көңіл бөледі. 
Сыйлықтары
Халықтар достығы орденімен марпатталған (1975).Қазақ Совет энциклопедиясы, 1978 жыл, Алматы,12 том, 41 бет

 Дереккөздер 

Санат:1910 жылы туғандар
Санат:2000 жылы қайтыс болғандар
Санат:8 қазанда туғандар
Санат:Миннесотада туғандар
Санат:13 қазанда қайтыс болғандар
Санат:Нью-Йоркте қайтыс болғандар
Санат:Халықаралық лениндік мектеп тыңдаушылары
Санат:Ленин орденінің иегерлері
Санат:Халықтар Достығы орденінің иегерлері
Санат:АҚШ коммунистік партиясы мүшелері
Санат:Марксистер
Санат:АҚШ Президенттігіне кандидаттар (1980)
Санат:АҚШ Президенттігіне кандидаттар (1972)
Санат:АҚШ Президенттігіне кандидаттар (1976)
Санат:АҚШ Президенттігіне кандидаттар (1984)
Санат:АҚШ революционерлері
Санат:Афроамерикандар құқығы үшін қозғалысы белсенділері
Санат:Ағаш кесушілер